من قلب المعرض الفلاحي بمكناس، السي ادريس لشكر كيزبلها عاوتاني، او كيبين ان لسانو ما كيقيسش مزيان، حيث باش يبان فالاعلام مشى للمعرض الدولي للفلاحة. عارف الصحافة كاينة. بنادم كاين. جاه هاد العام 850 الف مواطن. غير هو باش حل فمو قودها. لشكر قصف واخا ما قصدش مالين لحوانت. واخا حاول يصحح. لشكر قال باللي غادي يتقضى من المعرض لرمضان وباللي اللي حط عليها عينو كيوصي المرافقين ديالو. حتى فهادي غير كيخربق. اش كيقصد. واش يشريو ليه بفلوسو ولا بفلوس المرافقين. المشكلة هو انو دافع على التعاونيات. هادي مزيانة. لكن ضرب البقالة. مالين لحوانت. لشكر ديما كيخربق. كيهدر كيخربق. 
ادريس لشكر عاوتاني جاب ليه لسانو الصداع. ها زبلة السيام